പുരാവസ്തു തട്ടിപ്പ് മോന്സന്റെ കസ്റ്റഡി മൂന്ന് ദിവസത്തേക്ക് കൂടി നീട്ടി കൊച്ചി : പുരാവസ്തു തട്ടിപ്പ് കേസിലെ പ്രതി മോന്സണ് മാവുങ്കലിനെ മൂന്ന് ദിവസത്തേക്ക് കൂടി ക്രൈം ബ്രാഞ്ച് കസ്റ്റഡിയില് വിട്ടു. ഒക്ടോബര് രണ്ട് വരെയാണ് കസ്റ്റഡി നീട്ടിയത്. എറണാകുളം എസിജെഎം കോടതിയുടേതാണ് ഉത്തരവ്. കസ്റ്റഡി നീട്ടണം എന്ന ക്രൈം ബ്രാഞ്ച് ആവശ്യത്തെ പ്രതിഭാഗം എതിര്ത്തു. മോന്സന്്റെ അക്കൗണ്ടിലേക്ക് പണം എത്തിയിട്ടില്ലെന്നും ഇല്ലാത്ത പണം കണ്ടെത്താന് കസ്റ്റഡി നീട്ടരുതെന്നും പ്രതിഭാഗം ചൂണ്ടിക്കാട്ടി. വീട്ടില് കുറച്ച് സാധനങ്ങള് ഉണ്ടാക്കിവെച്ചെന്നല്ലാതെ വില്പ്പനയ്ക്ക് ശ്രമിച്ചിട്ടില്ല. ഈ ആരോപണത്തില് കേസുകള് രജിസ്റ്റര് ചെയ്തിട്ടില്ലെന്നും പ്രതിഭാഗം വാദിച്ചു. എന്നാല് ക്രൈം ബ്രാഞ്ചിന്റെ വാദങ്ങള് കോടതി അംഗീകരിക്കുകയായിരുന്നു. പുരാവസ്തു കാണിച്ച് മോന്സണ് ഉന്നതരെയടക്കം കബളിപ്പിച്ചെന്ന് ക്രൈം ബ്രാഞ്ച് കോടതിയെ അറിയിച്ചു.